**Ανακοίνωση για τις κατατακτήριες εξετάσεις**

**ακαδημαϊκού έτους 2017-18**

**στο Τμήμα Τεχνολόγων Γεωπόνων της Σχολής Τεχνολογίας Γεωπονίας και Τεχνολογίας Τροφίμων**

**Χρόνος κατάθεσης δικαιολογητικών**

Η αίτηση και τα δικαιολογητικά των πτυχιούχων που επιθυμούν να καταταγούν στo Τμήμα Τεχνολόγων Γεωπόνων υποβάλλονται στα Τμήμα υποδοχής από 1 έως 15 Νοεμβρίου 2017.

**Δικαιολογητικά**

1. Αίτηση του ενδιαφερόμενου (χορηγείται και από τη γραμματεία)

2. Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Δ.Ο.Α.Τ.Α.Π. ή από το όργανο που έχει την αρμοδιότητα αναγνώρισης του τίτλου σπουδών.

3. Αναλυτική Βαθμολογία

**Χρόνος διενέργειας των εξετάσεων**

Οι κατατακτήριες εξετάσεις θα διενεργηθούν κατά το διάστημα από 1 έως 20 Δεκεμβρίου 2017. Το πρόγραμμα των εξετάσεων θα ανακοινωθεί τουλάχιστον δέκα (10) ημέρες πριν την έναρξη εξέτασης του πρώτου μαθήματος.

**Μαθήματα και Ύλη Κατατακτηρίων Εξετάσεων**

***1.ΓΕΩΡΓΙΚΗ ΧΗΜΕΙΑ***

**Ύλη του Μαθήματος**

Ανάλυση στοιχειωδών χημικών εννοιών. Ονοματολογία βασικότερων ανόργανων και οργανικών ενώσεων. Χημεία υδατικών διαλυμάτων. Κολλοειδή συστήματα διασποράς. Κατάταξη και κινητική ανόργανων και οργανικών αντιδράσεων. Χημική ισορροπία. Ηλεκτρολυτικά διαλύματα Οξέα και βάσεις. Ιονισμός ύδατος και έκφραση οξύτητας των διαλυμάτων. Ρυθμιστικά διαλύματα. Υδρόλυση αλάτων. Σύμπλοκες χημικές ενώσεις. Χημική ισορροπία συμπλόκων. Εφαρμογές συμπλόκων ενώσεων στην Γεωπονία. Χημική ισορροπία δυσδιάλυτων οργανικών ενώσεων. Κατάταξη και περιγραφή των κυριοτέρων συστατικών ενός φυτού.

**Προτεινόμενη βιβλιογραφία:**

Γενική Χημεία & Ενόργανη Ανάλυση. Θέματα και Εργαστηριακές Ασκήσεις. Συγγραφέας Λυδάκης – Σημαντήρης Ν. ή

Γεωργική Χημεία. Συγγραφέας Ταμουτσίδης Ευστάθιος

***2. ΜΟΡΦΟΛΟΓΙΑ–ΑΝΑΤΟΜΙΑ ΦΥΤΩΝ***

**Ύλη του Μαθήματος**

Το κύτταρο ως στοιχειώδης μονάδα ζωής. Φυτικό και Ζωικό, Προκαρυωτικό και Ευκαρυωτικό κύτταρο - Κυτταρικά οργανίδια – Υποκυτταρικές δομές: (Πυρήνας, μιτοχόνδρια, πλαστίδια, ενδοπλασματικό δίκτυο, χυμοτόπιο, ριβοσώματα κλπ.) -Χημεία του κυττάρου – DNA - Μεταγραφή - Μετάφραση – Πρωτεΐνες – Ένζυμα - Χρωματίνη- Χρωμόσωμα - Μίτωση- Μείωση.

Φυτικοί Ιστοί και Κυτταρικοί τύποι: Επιδερμικά - Μεριστωματικά- Παρεγχυματικά αποθηκευτικά και φωτοσυνθετικά – Στηρικτικά, Ηθμώδη, Συνοδά κλπ. κύτταρα. Κύτταρα που σχηματίζουν τα αγγεία του ξύλου και τις τραχεΐδες. Φυτικά όργανα: Ρίζα- Βλαστός- Φύλλο. Εσωτερική ανατομία. Εξωτερική μορφολογία και μετασχηματισμοί τους. Άνθος - Μικρο- και μακροσποριογένεση - Επικονίαση - Γονιμοποίηση - Καρπός -Σπέρμα.

Προτεινόμενη βιβλιογραφία:

Βοτανική. Συγγραφέας Ι.Κ. Βλάχος

Βοτανική. Συγγραφέας Ι.Β.Τσέκος

***3.ΒΙΟΜΑΘΗΜΑΤΙΚΑ***

**Ύλη του Μαθήματος**

Στοιχεία Πιθανοτήτων: Πειράματα τύχης – Δειγματικός χώρος – Δεσμευμένη πιθανότητα – Στοχαστικώς ανεξάρτητα ενδεχόμενα – Περιγραφική στατιστική. Παρουσίαση ποιοτικών και ποσοτικών χαρακτηριστικών με πίνακες και γραφικές παραστάσεις – Μέτρα θέσης και μεταβλητότητας – κανονική κατανομή και z-πίνακας. Εκτίμηση μέσης τιμής και ποσοστών με διαστήματα εμπιστοσύνης. Σύγκριση μέσων τιμών πληθυσμών (t-test). Απλή γραμμική παλινδρόμηση και συσχέτιση. Έλεγχος ανεξαρτησίας X2

Προτεινόμενη βιβλιογραφία:

Στατιστικές Μέθοδοι (3η έκδοση). Εκδόσεις Ζήτη. Θεσσαλονίκη 2005, Δ .Ι .Ιωαννίδης

Εφαρμοσμένη Στατιστική. Εκδόσεις Παπαζήση. Αθήνα 2003, Χ. Γναρδέλλης